**Iubire Scumpă!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubire Scumpă!...

Iubire scumpă...şi duioasă

Ce ai venit, din cerul sfânt,

Ţi-ai părăsit măreaţa casă

Cu cel umil să stai la masă,

Pentr-o colibă din pământ.

Ai coborât din slăvi senine

Din alte zări şi-ai acceptat,

De-a deveni la fel ca mine

În lumea aceasta de ruine,

Şi trup firesc şi fire-ai luat.

Ţi-ai arătat marea-ndurare

Care venea din legământul,

De a uni prin jertfa-Ţi mare

Cu preţul vieţii prin cedare

Şi cerul iarăşi cu pământul.

Când toate ca de la-nceput

Vor fi restaurate în veci iar,

Te va-ntreba: ,, Ce ai făcut,

În lumea care nu Te-a vrut,

De-ai fost strivită, la Calvar?

De unde-Ţi vin rănile crude

Pe care-acum le ai la mâini?’’

Şi glăsuind, le vei răspunde

Pe ale cerului, fluide unde:

,, De la cei, ce dat-am pâini!"

,, În casa celor ce-Mi ziceau

Că-Mi sunt poporul favorit,

Mărturisind, că Mă iubeau...

Dar pân-la moarte mă urau,

La Golgota, Eu le-am primit!’’

Aşa călcata-I peste moarte

Şi blestematul ei mormânt,

Ca s-avem şi drept şi parte

Cum scrie la Sfânta Carte -

De-a moşteni noul pământ!

Flavius Laurian Duverna